…….(kommunevåpen, midtstilt)

……..(kommunenavn)

|  |  |
| --- | --- |
| Adresse:(*fyll inn adresse*) |  Unntatt offentlighet jf. offl. § 13jf. fvl. §§ 13 flg. |
|  |
| Deres ref: | Vår ref: | Dato: |
|  | (bes oppgitt ved alle henvendelser)  |

**Vedtak om avslag på søknad om behovsprøvd norskopplæring**

**Personopplysninger**

Navn: ………….

Fødselsnummer: ………….

DUF-nummer: ………….

Adresse: ………..

Det vises til søknad av \_\_\_\_\_(*fyll inn dato*) om opplæring i norsk utover \_\_\_\_\_(*fyll inn 300 eller 600*) timer.

**Vedtak**

I henhold til introduksjonsloven § 18, jf. forskrift om opplæring i norsk og samfunnskunnskap for nyankomne innvandrere § 5 er det fattet vedtak om avslag på din søknad om opplæring i norsk ut over \_\_\_\_\_(*fyll inn 300 eller 600*) timer.

**Det rettslige grunnlaget**

Det fremgår av § 18 første og annet ledd at

«Kommunen skal så snart som mulig og innen tre måneder etter folkeregistrering i kommunen​eller at krav om deltakelse blir framsatt, sørge for tilbud om opplæring i norsk og samfunnskunnskap i henhold til § 17 for personer som er bosatt i kommunen eller bor midlertidig på asylmottak i kommunen. Kommunen kan kreve at personer som omfattes av § 17 annet ledd, betaler for opplæringen.

Kommunen skal så snart som mulig og innen tre måneder etter at søknad om deltakelse blir fremsatt, sørge for tilbud om ytterligere gratis opplæring i norsk til personer som omfattes av § 17 første ledd innenfor rammen av 2400 timer, dersom vedkommende har behov for det. Kommunen kan kreve at vedkommende gjennomfører tester for å fastslå om det er behov for slik opplæring. Kommunens plikt etter dette leddet gjelder i fem år fra det tidspunktet rett og plikt til deltakelse i opplæring i norsk og samfunnskunnskap inntrer, jf. § 17 fjerde ledd.»

(*avsnittet nedenfor tas med dersom vedkommende har rett/plikt til 300 timer, og ikke 600 timer*):

Timeantallet i § 17 første ledd ble fra og med 01.01.2012 endret fra 300 til 600. De som fikk sin første oppholdstillatelse som danner grunnlag for rett og plikt før dette tidspunktet, vil kun ha rett og/eller plikt til 300 timer opplæring i norsk og samfunnskunnskap etter reglene i § 17. For de med rett og/eller plikt til 300 timer, vil kommunen kunne tilby inntil 2700 timer ekstra.

Rett til deltakelse i ytterligere gratis opplæring i norsk gjelder i fem år, jf. lovens § 18 annet ledd tredje punktum. Fristen regnes fra det tidspunkt rett og plikt til deltakelse i opplæring i norsk og samfunnskunnskap inntrer, jf. § 17 fjerde ledd.

Det er den til enhver tid gjeldende oppholdstillatelsen som er avgjørende for rett og plikt etter introduksjonsloven. Endring i oppholdsgrunnlag kan derfor få betydning for den retten og plikten man har. På samme måte kan endret alder få betydning, ved at man kan falle ut av eller komme inn under personkretsen for rett og plikt.

**Kommunens vurdering og begrunnelse for vedtaket**

(*Velg rett avslagsgrunn nedenfor*):

Kommunen har vurdert dine norskkunnskaper basert på kartlegging/norskprøve foretatt \_\_\_\_\_(*fyll inn dato*). Etter kommunens vurdering har du nådd målsettingen i læreplanen og din individuelle plan. \_\_\_\_\_(*eventuell nærmere begrunnelse for avslaget*). Dette innebærer at du anses å ha tilstrekkelige kunnskaper i norsk og derfor ikke har behov for ytterligere norskopplæring, jf. introduksjonsloven § 18 annet ledd. Din søknad om ytterligere gratis norskopplæring avslås derfor.

(*eller*)

Kommunen viser til at fristen på fem år i introduksjonsloven § 18 annet ledd tredje punktum har utløpt. Fristen regnes fra \_\_\_\_\_(*fyll inn dato*), som er tidspunktet \_\_\_\_(*fyll inn rett info i medhold av § 17 fjerde ledd, f.eks. innvilgelse av første oppholdstillatelse eller ankomst til riket*). Det er dermed \_\_\_\_\_ (*fyll inn antall dager/måneder/år*) siden fristen utløp. Siden fristen har utløpt har du ikke rett til ytterligere gratis norskopplæring i medhold av introduksjonsloven § 18 annet ledd, og din søknad avslås derfor.

**Opplysninger om klageadgangen**

Etter § 22 i introduksjonsloven er det klageadgang på dette vedtaket. Klagefristen er tre uker fra du har mottatt vedtaket eller på annen måte er informert om vedtaket, jf. forvaltningsloven § 29. Rett klageinstans er Fylkesmannen i \_\_\_\_\_\_(*legg til fylkesnavn*).

En eventuell klage sendes til den kommunen som har fattet vedtaket. Kommunen skal etter at klagen er mottatt, gjennomgå saken på ny og foreta de undersøkelser som klagen gir grunn til. Kommunen kan oppheve eller endre vedtaket dersom den finner grunn til det. Fastholdes vedtaket, oversendes klagen til Fylkesmannen for endelig avgjørelse.

Det gjøres oppmerksom på at kommunen har alminnelig veiledningsplikt, jf. forvaltningsloven § 11. Du har adgang til å gjøre deg kjent med sakens dokumenter i den grad forvaltningsloven §§ 18 til 19 tillater det. Det er også adgang til å søke om utsatt iverksetting, jf. forvaltningsloven § 42. Utsatt iverksetting vil si at vedtaket ikke kan gjennomføres før klagefristen er ute eller klagen er avgjort.

Sted og dato: \_\_\_\_\_\_\_\_\_ (*fyll inn*)

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_leder (*skriv inn navn og tittel på leder*) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_saksbehandler (*skriv inn navn og tittel på saksbehandler*) |